**ΠΑΡΑΡΤΗΜΑ ΙI ΠΙΝΑΚΑΣ ΣΥΜΜΟΡΦΩΣΗΣ ΠΡΟΣΦΕΡΟΝΤΟΣ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΙ ΛΟΙΠΕΣ ΑΠΑΙΤΗΣΕΙΣ**

|  |  |  |
| --- | --- | --- |
| **ΥΠΟΧΡΕΩΣΕΙΣ ΑΝΑΔΟΧΟΥ - ΛΟΙΠΕΣ ΑΠΑΙΤΗΣΕΙΣ** | **ΑΠΑΙΤΗΣΗ** | **ΑΠΑΝΤΗΣΗ** |
| Οι εργασίες τακτικής συντήρησης θα πραγματοποιούνται κατά τις εργάσιμες ώρες και ημέρες, μετά από επικοινωνία με το ΚΕΔΥ. | **ΝΑΙ** |  |
| Με το πέρας κάθε επίσκεψης τεχνικού θα εκδίδεται δελτίο στο οποίο θα αναφέρονται οι εργασίες που εκτελέσθηκαν, τα υλικά που χρησιμοποιήθηκαν, τυχόν προβλήματα που διαπιστώθηκαν, παρατηρήσεις και προτάσεις. Το δελτίο αυτό θα υπογράφεται από τον τεχνικό που θα εκτελεί την συντήρηση και θα παραδίδεται στον υπεύθυνο που θα οριστεί από το ΚΕΔΥ. | **ΝΑΙ** |  |
| Ανταπόκριση τεχνικού σε έκτακτη βλάβη (κλήση μέσω τηλεφώνου, e-mail). Η ανταπόκριση σε περίπτωση βλάβης και εάν η βλάβη παραμένει μετά τις υποδείξεις της εταιρείας για την αποκατάστασή της από το προσωπικό που θα χειρίζεται το σύστημα, θα είναι το αργότερο εντός είκοσι τεσσάρων (24) ωρών. | **ΝΑΙ** |  |
| Ο συντηρητής θα είναι υποχρεωμένος να αντικαταστήσει τυχόν υλικά και ανταλλακτικά που θα απαιτηθούν επιπλέον των προβλεπόμενων κατά τη διάρκεια της επίσκεψης της τακτικής συντήρησης εάν αυτό κριθεί απαραίτητο και σε τέτοια περίπτωση θα χρεώνονται μόνο τα υλικά. | **ΝΑΙ** |  |
| Θα πρέπει να παρέχει τις απαραίτητες εγγυήσεις καλής εκτέλεσης μετά από κάθε ολοκλήρωση τόσο των τακτικών και έκτακτων επισκέψεων συντήρησης καθώς και τις εγγυήσεις για τα ανταλλακτικά. | **ΝΑΙ** |  |
| Μετά από την περάτωση των εργασιών, υποχρεούται να απομακρύνει το σύνολο των άχρηστων και αποβλήτων υλικών που προέκυψαν από τις εργασίες συντήρησης, αφήνοντας τον χώρο καθαρό και σε τάξη. | **ΝΑΙ** |  |

**Επισημαίνεται ότι :**

**Για τη συμμόρφωση με τις απαιτήσεις του πίνακα του ΠΑΡΑΡΤΗΜΑΤΟΣ ΙΙ, ο προσφέρων προσκομίζει, επιπροσθέτως, υπεύθυνη δήλωση της παρ. 4 του άρθρου 8 του ν. 1599/1986, υπογεγραμμένη από τον κατά περίπτωση εκπρόσωπό του.**

**ΠΑΡΑΤΗΡΗΣΕΙΣ/ΔΙΕΥΚΡΙΝΙΣΕΙΣ**

* Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον προσφέροντα, θεωρούμενη ως απαράβατος όρος σύμφωνα με την παρούσα πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.
* Στη στήλη «ΑΠΑΝΤΗΣΗ» σημειώνεται η απάντηση του προσφέροντος.

* Τονίζεται ότι είναι υποχρεωτική η απάντηση σε όλες τις τεχνικές προδιαγραφές και η παροχή όλων των πληροφοριών που ζητούνται.